ai4bharat/Pralekha huggingface dataset:
मंत्रिमण्डल
केन्द्रीय मंत्रिमंडल ने उद्योग और विकसित प्रौद्योगिकियों के क्षेत्र में सहयोग पर भारत और संयुक्त अरब अमीरात  के बीच समझौता ज्ञापन को मंजूरी दी
प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने आज उद्योग और विकसित प्रौद्योगिकियों के क्षेत्र में सहयोग पर भारत और संयुक्त अरब अमीरात  के बीच एक द्विपक्षीय समझौता ज्ञापन  पर हस्ताक्षर करने के प्रस्ताव को मंजूरी दे दी।
भारत और संयुक्त अरब अमीरात के बीच बढ़ते आर्थिक और वाणिज्यिक संबंध दोनों देशों के बीच तेजी से विविधता उत्पन्न करने वाले और गहरे होते द्विपक्षीय संबंधों की स्थिरता और मजबूती में योगदान करते हैं। भारत-यूएई द्विपक्षीय व्यापार जो 1970 के दशक में प्रति वर्ष 180 मिलियन अमेरिकी डॉलर  मूल्य का था, वह संयुक्त अरब अमीरात को चीन और अमेरिका के बाद वर्ष 2019-20 के लिए भारत का तीसरा सबसे बड़ा व्यावसायिक भागीदार बनाते हुए 60 अरब अमेरिकी डॉलर  तक पहुंच चुका है। इसके अलावा, संयुक्त अरब अमीरात भारत का दूसरा सबसे बड़ा निर्यात स्थान है  वर्ष 2019-2020 के लिए 29 अरब अमेरिकी डॉलर  मूल्य का निर्यात किया गया। यूएई 18 अरब अमेरिकी डॉलर  के अनुमानित निवेश के साथ भारत में आठवां सबसे बड़ा निवेशक है। संयुक्त अरब अमीरात में लगभग 85 अरब अमेरिकी डॉलर  के भारतीय निवेश का अनुमान लगाया गया है।
भारत और संयुक्त अरब अमीरात ने 18/02/2022 को एक द्विपक्षीय "व्यापक आर्थिक भागीदारी समझौते"  पर हस्ताक्षर किए हैं। इस समझौते में भारत और संयुक्त अरब अमीरात के बीच व्यापार 60 अरब अमेरिकी डॉलर  से बढ़ाकर अगले पांच वर्ष में 100 अरब डॉलर  तक करने की क्षमता है।
समझौता ज्ञापन निम्नलिखित क्षेत्रों में पारस्परिक रूप से लाभप्रद आधार पर सहयोग की परिकल्पना करता है:
क. उद्योगों की आपूर्ति श्रृंखला के लचीलेपन को सुदृढ़ बनाना
ख. नवीकरणीय और ऊर्जा दक्षता
सी. स्वास्थ्य और जैविक विज्ञान
घ. अंतरिक्ष प्रणाली
ई. आर्टिफिशियल इंटेलिजेंस
च. उद्योग 4.0 सक्षम करने वाली तकनीकें
छ. मानकीकरण, मेट्रोलॉजी, अनुरूपता मूल्यांकन, मान्यता, और हलाल प्रमाणन।
समझौता ज्ञापन का उद्देश्य निवेश, प्रौद्योगिकी हस्तांतरण और उद्योगों में प्रमुख प्रौद्योगिकियों को लगाकर दोनों देशों में उद्योगों को मजबूत और विकसित करना है। इससे अर्थव्यवस्था में रोजगार पैदा होने की संभावना है।
समझौता ज्ञापन के कार्यान्वयन से पारस्परिक सहयोग के सभी क्षेत्रों विशेष रूप से अक्षय ऊर्जा, कृत्रिम बुद्धिमत्ता, उद्योग को सक्षम करने वाली प्रौद्योगिकियों, स्वास्थ्य और जैविक विज्ञान के क्षेत्रों में अनुसंधान और नवाचार में वृद्धि हो सकती है। इससे इन क्षेत्रों का विकास हो सकता है, घरेलू उत्पादन और निर्यात में वृद्धि हो सकती है तथा आयात में कमी लाई जा सकती है।
समझौता ज्ञापन पर हस्ताक्षर करने से भारत को आत्मनिर्भर राष्ट्र बनाने के भारत के माननीय प्रधानमंत्री के आह्वान को पूरा किया जा सकेगा।
सड़क परिवहन एवं राजमार्ग मंत्रालय
डीलरों के जरिए पंजीकृत वाहनों की बिक्री और खरीद के व्यापार में आसानी और पारदर्शिता को बढ़ावा देने के लिए मसौदा अधिसूचना
सड़क परिवहन एवं राजमार्ग मंत्रालय  ने डीलरों के जरिए पंजीकृत वाहनों की बिक्री और खरीद के व्यापार में आसानी और पारदर्शिता को बढ़ावा देने के लिए 12 सितंबर 2022 को एक मसौदा अधिसूचना जी.एस.आर 693  जारी किया है।
भारत में पूर्व स्वामित्व वाली  कार का बाजार धीरे-धीरे अपनी पकड़ मजबूत कर रहा है। हाल के वर्षों में ऑनलाइन मार्केटप्लेस, जो पूर्व स्वामित्व वाले  वाहनों की खरीद और बिक्री में संलग्न है, के आगमन ने इस बाजार को और बढ़ावा दिया है।
मौजूदा इकोसिस्टम में, इस बाजार को कई समस्याओं का सामना करना पड़ रहा था। उदाहरण के लिए, नए मालिक को वाहन के हस्तांतरण के दौरान आने वाली बाधाएं, तीसरे पक्ष को क्षतिपूर्ति संबंधी देनदारियों से जुड़े विवाद, चूककर्ता के निर्धारण में कठिनाई आदि।
सड़क परिवहन एवं राजमार्ग मंत्रालय  ने पूर्व स्वामित्व वाली कार के बाजार के लिए एक व्यापक नियामक इकोसिस्टम बनाने हेतु केन्द्रीय मोटर वाहन नियम, 1989 के अध्याय III में संशोधन का प्रस्ताव किया है।
प्रस्तावित नियमों के प्रमुख प्रावधान इस प्रकार हैं:
1. एक डीलर की प्रामाणिकता की पहचान करने हेतु पंजीकृत वाहनों के डीलरों के लिए एक प्राधिकार प्रमाण-पत्र की व्यवस्था की शुरुआत की गई है।
2. इसके अलावा, पंजीकृत मालिक और डीलर के बीच वाहन को सौंपने की सूचना की प्रक्रिया के विवरण को विस्तृत बनाया गया है।
3. पंजीकृत वाहनों का कब्जा रखने वाले डीलर की शक्तियों और जिम्मेदारियों को भी स्पष्ट किया गया है।
4. डीलरों को अपने कब्जे में रखे मोटर वाहनों के पंजीकरण प्रमाण पत्र के नवीनीकरण / फिटनेस प्रमाण पत्र के नवीनीकरण, पंजीकरण प्रमाण पत्र की अनुलिपि, अनापत्ति प्रमाण पत्र , स्वामित्व के हस्तांतरण के लिए आवेदन करने का अधिकार दिया गया है।
5. एक नियामक उपाय के रूप में, एक इलेक्ट्रॉनिक वाहन यात्रा पंजी का रखाव अनिवार्य किया गया है जिसमें यात्रा का उद्देश्य, चालक, समय, तय की गई दूरी आदि जैसे यात्रा के विवरण शामिल होंगे।
इन नियमों से पंजीकृत वाहनों के बिचौलियों / डीलरों की पहचान करने और उन्हें सशक्त बनाने में मदद मिलने के साथ-साथ ऐसे वाहनों की बिक्री या खरीद के दौरान किसी किस्म की धोखाधड़ी से बचने के लिए पर्याप्त सुरक्षा हासिल होने की उम्मीद है।
सभी हितधारकों से तीस दिनों की अवधि के भीतर टिप्पणियां और सुझाव आमंत्रित किए गए हैं।
गजट अधिसूचना के लिए यहां क्लिक करें
स्वास्थ्य एवं परिवार कल्याण मंत्रालय
डॉ. हर्षवर्धन ने एनसीडीसी के 110वें वार्षिक दिवस पर नए प्रयोगशाला परिसर और एनवीबीडीसीपी के नए भवन का उद्घाटन किया
एनसीडीसी ने सार्वजनिक स्वास्थ्य के महत्व वाले कई रोगों के उन्मूलन में अभूतपूर्व योगदान दिया है : डॉ. हर्षवर्धन
केन्द्रीय स्वास्थ्य एवं परिवार कल्याण मंत्री डॉ. हर्षवर्धन ने आज नई दिल्ली में एनसीडीसी के 110वें वार्षिक दिवस पर आयोजित समारोह के दौरान कहा, ‘राष्ट्रीय रोग नियंत्रण केंद्र  ने सार्वजनिक स्वास्थ्य के महत्व वाले कई रोगों जैसे कि चेचक, पोलियो, गिनी-कृमि और याज की रोकथाम एवं उन्मूलन में अभूतपूर्व योगदान दिया है।’
केन्द्रीय स्वास्थ्य मंत्री ने इस समारोह के दौरान एनसीडीसी के स्वास्थ्य परिसर  और राष्ट्रीय वेक्टर जनित रोग नियंत्रण कार्यक्रम  के नए भवन का उद्घाटन किया। इस अवसर पर स्वास्थ्य एवं परिवार कल्याण राज्य मंत्री श्री अश्विनी कुमार चौबे भी उपस्थित थे। आज जिस पांच मंजिला ‘एल 3 प्रयोगशाला परिसर’ का उद्घाटन किया गया उसमें 22 बीएसएल  II प्रयोगशालाएं हैं। इस अत्याधुनिक प्रयोगशाला की स्थापना से सार्वजनिक स्वास्थ्य के महत्व वाले विभिन्न उभरते रोगों के प्रयोगशाला संबंधी निदान को काफी बढ़ावा मिलेगा। डॉ. हर्षवर्धन ने दूरदर्शी नेतृत्व एवं सतत मार्गदर्शन के लिए प्रधानमंत्री श्री नरेन्द्र मोदी का धन्यवाद किया। उन्होंने कहा कि करिश्माई प्रधानमंत्री के मार्गदर्शन में भारत तपेदिक , कुष्ठ रोग, खसरा, मलेरिया और कालाजार जैसी बीमारियों के उन्मूलन का साक्षी बनने जा रहा है। डॉ. हर्षवर्धन ने कहा कि इन बीमारियों के उन्मूलन में एनसीडीसी अहम भूमिका निभाएगा। उन्होंने यह भी कहा कि प्रधानमंत्री श्री नरेन्द्र मोदी के नेतृत्व में मंत्रालय वर्ष 2030 के वैश्विक लक्ष्य से पांच साल पहले ही वर्ष 2025 में भारत तपेदिक का उन्मूलन करने के लिए प्रतिबद्ध है।
डॉ. हर्षवर्धन ने ‘निपाह’ को नियंत्रण में रखने में अहम योगदान के लिए एनसीडीसी को बधाई देते हुए कहा कि केरल में फैले निपाह वायरस को अंकुश में रखने के लिए सरकार की निगरानी में हाल ही में विभिन्न सेक्टरों के बीच समुचित तालमेल के साथ किया गया ठोस उपाय भी एक और उल्लेखनीय उपलब्धि है। उन्होंने ‘एईएस’ को नियंत्रण में रखने के लिए बिहार राज्य को आवश्यक सहयोग देने में एनसीडीसी द्वारा निभाई गई भूमिका की भी काफी सराहना की।
डॉ. हर्षवर्धन ने कहा कि एनसीडीसी के छह केन्द्र लखनऊ, रांची, पटना, इम्फाल, दीमापुर और तिरुवन्नतपुरम में जल्द ही स्थापित किए जाएंगे।
स्वास्थ्य एवं परिवार कल्याण राज्य मंत्री श्री अश्विनी कुमार चौबे ने कहा कि एनसीडीसी अपनी प्रयोगशालाओं के जरिए लोगों को तरह-तरह की उल्लेखनीय सेवाएं मुहैया कराता है और इसके साथ ही यह महामारी विज्ञान, सार्वजनिक स्वास्थ्य क्षमता निर्माण, कीटविज्ञान इत्यादि में अपनी ओर से काफी मजबूती प्रदान करता है।
वित्त मंत्रालय
केन्द्रीय नारकोटिक्स ब्यूरो ने दिल्ली में अवैध दवाओं के कारखाने का भंडाफोड़ किया
नई दिल्ली स्थित केन्द्रीय नारकोटिक्स ब्यूरो के निवारक एवं खुफिया प्रकोष्ठ ने नई दिल्ली के बवाना औद्योगिक क्षेत्र में ट्रामाडोल के उत्पादन के एक गुप्त संयंत्र और सिरसा  में आयुर्वेदिक दवाओं के बहाने इस उत्पादित ट्रामाडोल की बिक्री करने वाले एक स्टोर के बारे में ठोस सूचना हासिल की।
उक्त ठोस सूचना के आधार पर कार्रवाई करते हुए केन्द्रीय नारकोटिक्स ब्यूरो, नई दिल्ली और ग्वालियर की संयुक्त निवारक टीम ने 7 फरवरी 2022 को प्लॉट नंबर 93, पॉकेट जी, सेक्टर 5, बवाना औद्योगिक क्षेत्र, नई दिल्ली और श्री बालाजी आयुर्वेदिक स्टोर, जनता भवन रोड, सिरसा  पर छापा मारा और नई दिल्ली के बवाना औद्योगिक क्षेत्र में ट्रामाडोल के उत्पादन की एक गुप्त इकाई का पता लगाया। उक्त उत्पादन इकाई शहद प्रसंस्करण संयंत्र के रूप में चल रही थी और वहां निर्मित ट्रामाडोल टैबलेट को एक आयुर्वेदिक दवा के रूप में निरूपित किया गया था। उक्त परिसर की तलाशी के दौरान लगभग 52.245 किलोग्राम ट्रामाडोल गोलियां एवं पाउडर और 1.08 किलोग्राम नशीला पदार्थ, जिसका अफीम होने का संदेह है, बरामद हुआ।
ट्रामाडोल, ऑक्सीकोडोन और हाइड्रोकोडोन जैसी दवाओं के समूह का ही एक ओपिओइड दर्दनाशक  है। लत के उद्देश्य से इसके दुरुपयोग को देखते हुए, सरकार ने इसे अप्रैल, 2018 में एक नशीला पदार्थ घोषित किया है।
भारी मात्रा में पैकिंग और लेबलिंग से संबंधित सामग्री भी जब्त की गई है। उक्त गोलियों के उत्पादन में प्रयुक्त मशीनरी को भी एनडीपीएस अधिनियम, 1985 के प्रावधानों के तहत जब्त कर लिया गया है। श्री बालाजी आयुर्वेदिक स्टोर, जनता भवन रोड, सिरसा , जिसका उपयोग उक्त उत्पादित ट्रामाडोल गोलियों को आयुर्वेदिक दवाओं के रूप में खपाने के लिए किया जा रहा था, पर समानांतर छापेमारी की गई। उक्त स्टोर की तलाशी में 1.420 किलोग्राम औषधीय अफीम से युक्त गोलियां और 0.495 किलोग्राम ट्रामाडोल की संदिग्ध गोलियां बरामद हुईं। एनडीपीएस अधिनियम, 1985 की धारा 8/18, 21, 22, 25, 28 और 29 के तहत मामला दर्ज किया गया है और दो लोगों को गिरफ्तार किया गया है। आगे की जांच जारी है।
नारकोटिक्स कमिश्नर श्री राजेश फत्तेसिंग ढाबरे ने इस बात को दोहराया कि इस तरह की कार्रवाई को और तेज किया जाएगा।
इस वर्ष के दौरान, अब तक, केन्द्रीय नारकोटिक्स ब्यूरो ने सात मामले दर्ज कर 25.130 किलोग्राम अफीम, 1.420 किलोग्राम औषधीय अफीम, 1738 किलोग्राम पोस्ता पुआल, 290 ग्राम हेरोइन, 52.740 किलोग्राम ट्रामाडोल जब्त किया है। जबकि वर्ष 2021 के दौरान केन्द्रीय नारकोटिक्स ब्यूरो  ने 62.550 किलोग्राम अफीम, 17557 किलोग्राम काला पोस्ता, 9.830 किलोग्राम हेरोइन, 29,454 किलोग्राम पोस्ता पुआल, 698.250 किलोग्राम गांजा, 37,800 वर्गमीटर अवैध अफीम की खेती, 24,050 किलोग्राम एसिटिक एनहाइड्राइड, 13.390 किलोग्राम एमडी पाउडर और 3,29,642 नशीले पदार्थों के इंजेक्शन/गोलियां जब्त की हैं।
वित्त मंत्रालय
1 फरवरी 2022 को केंद्रीय बजट 2022-23 पेपरलेस रूप में पेश किया जाएगा
केंद्रीय बजट बनाने की प्रक्रिया के अंतिम चरण में हलवा समारोह के बजाय कोर स्टाफ को उनके कार्यस्थलों पर 'लॉक-इन' से गुजरने के कारण मिठाई प्रदान की गई, महामारी और स्वास्थ्य सुरक्षा चिंताओं के कारण ऐसा किया गया
संसद में पेश होने के बाद केंद्रीय बजट 2022-23 मोबाइल ऐप पर उपलब्ध होगा
'यूनियन बजट मोबाइल एप' से सभी हितधारकों को केंद्रीय बजट की जानकारी आसानी से और जल्दी मिल जाएगी
मोबाइल एप दो भाषाओं  में है और एंड्रॉइड व आईओएस दोनों प्लेटफॉर्म पर उपलब्ध है
केंद्रीय बजट वेब पोर्टल  से मोबाइल एप को डाउनलोड किया जा सकता है
सभी बजट दस्तावेज केंद्रीय बजट वेब पोर्टल पर डाउनलोड के लिए भी उपलब्ध होंगे
केंद्रीय वित्त और कॉर्पोरेट कार्य मंत्री श्रीमती निर्मला सीतारमण 1 फरवरी 2022 को पेपरलेस रूप में केंद्रीय बजट 2022-23 पेश करेंगी।
महामारी की स्थिति जारी रहने और स्वास्थ्य सुरक्षा प्रोटोकॉल का पालन करते हुए, इस बार केंद्रीय बजट बनाने की प्रक्रिया के अंतिम चरण को चिन्हित करने के लिए आयोजित किया जाने वाला हलवा समारोह नहीं होगा। इसकी जगह कोर स्टाफ को उनके कार्यस्थलों पर 'लॉक-इन' से गुजरने के कारण मिठाई प्रदान की गई।
बजट की गोपनीयता बनाए रखने के लिए बजट तैयार करने में शामिल अधिकारियों को 'लॉक-इन' कर दिया जाता है। ये अधिकारी नॉर्थ ब्लॉक के अंदर स्थित बजट प्रेस में केंद्रीय बजट पेश होने तक रहते हैं। केंद्रीय वित्त मंत्री द्वारा संसद में बजट पेश करने के बाद ही ये अधिकारी और कर्मचारी अपने लोगों के संपर्क में आते हैं।
एक ऐतिहासिक कदम के तहत, केंद्रीय बजट 2021-22 पहली बार पेपरलेस रूप में पेश किया गया था। सांसदों और आम जनता द्वारा बिना किसी परेशानी के बजट दस्तावेज देखने और पढ़ने के लिए एक 'यूनियन बजट मोबाइल एप' भी लॉन्च किया गया था। 1 फरवरी 2022 को संसद में बजट पेश किए जाने के बाद केंद्रीय बजट 2022-23 भी मोबाइल एप पर उपलब्ध होगा।
मोबाइल ऐप के जरिए बजट भाषण, वार्षिक वित्तीय विवरण , अनुदान की मांग , वित्त विधेयक आदि सहित संविधान के तहत निर्धारित 14 केंद्रीय बजट दस्तावेज देखे जा सकेंगे। मोबाइल ऐप दो भाषाओं- अंग्रेजी और हिंदी में है और एंड्रॉयड व आईओएस दोनों प्लेटफॉर्म पर उपलब्ध है।
एप को केंद्रीय बजट वेब पोर्टल  से भी डाउनलोड किया जा सकता है। आम जनता के लिए बजट दस्तावेज केंद्रीय बजट वेब पोर्टल  पर भी डाउनलोड करने के लिए उपलब्ध होंगे।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट- 332वां दिन
भारत का कुल टीकाकरण कवरेज 133.79 करोड़ के पार पहुंचा
आज शाम 7 बजे तक 60 लाख से अधिक वैक्सीन की खुराक लगाई गईं
भारत का कोविड-19 टीकाकरण कवरेज आज 133.79 करोड़  के पार पहुंच गया। आज शाम 7 बजे तक टीके की 60 लाख से ज्यादा  खुराक लगाई गईं। आज देर रात तक दिन की अंतिम रिपोर्ट तैयार होने के साथ दैनिक टीकाकरण का आंकड़ा और बढ़ने की उम्मीद है।
जनसंख्या प्राथमिकता वाले समूहों पर आधारित, वैक्सीन की खुराकों का अलग-अलग संचयी कवरेज इस प्रकार है:
|
|
वैक्सीन की खुराक का संचयी कवरेज
|
|
एचसीडब्ल्यू
|
|
पहली खुराक
|
|
10385688
|
|
दूसरी खुराक
|
|
9606018
|
|
एफएलडब्ल्यू
|
|
पहली खुराक
|
|
183823122
|
|
दूसरी खुराक
|
|
16702861
|
|
18-44 वर्ष आयु समूह
|
|
पहली खुराक
|
|
479756533
|
|
दूसरी खुराक
|
|
273589054
|
|
45-59 वर्ष आयु समूह
|
|
पहली खुराक
|
|
189902573
|
|
दूसरी खुराक
|
|
134430578
|
|
60 वर्ष से ज्यादा
|
|
पहली खुराक
|
|
118719652
|
|
दूसरी खुराक
|
|
86493405
|
|
पहली खुराक दी गई
|
|
817147568
|
|
दूसरी खुराक दी गई
|
|
520821916
|
|
कुल
|
|
1337969484
आज के टीकाकरण अभियान में अलग-अलग जनसंख्या प्राथमिकता समूहों को वैक्सीन लगाए जाने का विवरण इस प्रकार है :
|
|
दिनांक: 13 दिसंबर, 2021 
|
|
एचसीडब्ल्यू
|
|
पहली खुराक
|
|
57
|
|
दूसरी खुराक
|
|
5250
|
|
एफएलडब्ल्यू
|
|
पहली खुराक
|
|
91
|
|
दूसरी खुराक
|
|
9261
|
|
18-44 वर्ष आयु समूह
|
|
पहली खुराक
|
|
1184017
|
|
दूसरी खुराक
|
|
3112591
|
|
45-59 वर्ष आयु समूह
|
|
पहली खुराक
|
|
288221
|
|
दूसरी खुराक
|
|
851326
|
|
60 वर्ष से ज्यादा
|
|
पहली खुराक
|
|
164105
|
|
दूसरी खुराक
|
|
434992
|
|
पहली खुराक दी गई
|
|
1636491
|
|
दूसरी खुराक दी गई
|
|
4413420
|
|
कुल
|
|
6049911
देश में जनसंख्या के सबसे ज्यादा कमजोर समूहों की कोविड-19 से रक्षा के एक साधन के रूप में टीकाकरण की उच्चतम स्तर पर नियमित रूप से समीक्षा और निगरानी की जाती है।
प्रधानमंत्री कार्यालय
प्रधानमंत्री की मोजाम्बिक गणराज्य के राष्ट्रपति के साथ बैठक
प्रधानमंत्री श्री नरेन्द्र मोदी ने 15वें ब्रिक्स शिखर सम्मेलन के अवसर पर 24 अगस्त 2023 को जोहान्सबर्ग में मोजाम्बिक गणराज्य के राष्ट्रपति महामहिम फिलिप जैसिंटो न्युसी से मुलाकात की।
दोनों नेताओं ने द्विपक्षीय संबंधों को आगे बढ़ाने के तरीकों पर सार्थक चर्चा की। चर्चा के प्रमुख मुद्दों में संसदीय संपर्क, रक्षा, आतंकवाद से मुकाबला, ऊर्जा, खनन, स्वास्थ्य, व्यापार एवं निवेश, क्षमता निर्माण, समुद्री सहयोग और लोगों से लोगों के बीच संबंध शामिल हैं।
प्रधानमंत्री ने वॉयस ऑफ द ग्लोबल साउथ समिट में राष्ट्रपति न्युसी की भागीदारी की सराहना की।
राष्ट्रपति न्यूसी ने चंद्रयान मिशन की सफलता पर प्रधानमंत्री को बधाई दी और अफ्रीकन यूनियन में जी20 की स्थायी सदस्यता के लिए भारत की पहल की भी सराहना की।
गृह मंत्रालय
श्री किरेन रिजिजू ने अरुणाचल प्रदेश के स्कूली छात्रों से बातचीत की
 पर हैं। दिल्ली में छात्रों ने इंडिया गेट का भ्रमण किया और वे अन्य ऐतिहासिक स्थल जैसे राष्ट्रपति भवन कुतुबमीनार, हुमायूँ का मकबरा, लाल किला भी देखने जाएंगे। छात्र देहरादून और लखनऊ की भी यात्रा करेंगे, जहां वे वन अनुसंधान संस्थान , भारतीय सैन्य संस्थान , व अन्य स्थानों का भ्रमण करेंगे।
छात्रों को संबोधित करते हुए श्री किरेन रिजिजू ने कहा कि जब वे वापस जाएंगे तो उन्हें अपने अनुभव परिजनों और मित्रों के साथ साझा करने चाहिए। छात्रों को इस अवसर का लाभ उठाना चाहिए और इन ऐतिहासिक स्थलों के बारे में अपनी जानकारी बढ़ानी चाहिए।
श्री रिजिजू ने कहा कि छात्रों को गैर-शिक्षण गतिविधियों में भाग लेना चाहिए। अध्ययन के दौरान छात्रों को विषय को बेहतर ढंग से समझने पर ध्यान देना चाहिए और उन्हें अपनी जानकारी बढ़ानी चाहिए। आज छात्रों को यह सुविधा है कि वे इंटरनेट से अध्ययन सामग्री प्राप्त कर सकते हैं। इस प्रतिस्पर्धी विश्व में आगे बढ़ने के लिए छात्रों में ज्ञान और आत्म विश्वास होना बहुत आवश्यक है।
मंत्री महोदय ने यह यात्रा आयोजित करने के लिए अरुणाचल स्काउट्स को बधाई दी। यह यात्रा छात्रों को न सिर्फ शिक्षित करेगी बल्कि उनके आत्मविश्वास को भी बढ़ाएगी। हमारी सेनाएं देश में शांति और सुरक्षा कायम रखने के साथ ही समाज को बेहतर बनाने के लिए भी अपना योगदान दे रही है।
श्री किरेन रिजिजू ने छात्रों के उज्ज्वल भविष्य के लिए शुभकामनाएँ दी।
वित्त मंत्रालय
दिल्ली सीमा शुल्क ने पाकिस्तान मूल के 1.2 करोड़ रुपये कीमत के 2,800 किलो कॉस्मेटिक सामानों की तस्करी का पता लगाया
दिल्ली सीमा शुल्क ने 29 नवंबर,2021 को एक त्वरित कार्रवाई में धोखाधड़ी के अनोखे तरीके का खुलासा किया और 1.2 करोड़ रुपये मूल्य का तस्करी का माल जब्त किया। एयर कार्गो एक्सपोर्ट कमिश्नरेट के विशेष खुफिया अधिकारियों ने कार्रवाई करते हुए न्यू कूरियर टर्मिनल पर एक आयातित खेप की जांच की। इसमें पाकिस्तान मूल के 2,800 किलोग्राम वजन के कॉस्मेटिक उत्पादों की तस्करी का मामला सामने आया। इस सामान को पकड़े जाने से बचाने के लिए घरेलू सामानों की आड़ में अबूधाबी के रास्ते लाया जा रहा था।
अबूधाबी से उड़ान संख्या ईवाई 218 के द्वारा सामान की 87 खेप पहुंची थीं। जांच में 84 खेप में पाकिस्तानी मूल के कॉस्मेटिक्स पाए गए, वहीं 3 खेप में बहरीन से लाए गए परफ्यूम कंसट्रेट थे। पाकिस्तान से आने वाले आयातित सामानों पर 200 प्रतिशत की दर से मूल सीमा शुल्क लगता है। इस सामान को मूल देश और सामान के विवरण, मूल्य की गलत घोषणा के द्वारा कूरियर के माध्यम से प्रवेश दिलाने का प्रयास किया गया। इस प्रकार लागू सीमा शुल्क और आईजीएसटी से बचने की कोशिश की जा रही थी। इस तरह 1 करोड़ रुपये से ज्यादा की कर चोरी की कोशिश की गई थी।
दिल्ली सीमा शुल्क ने 29 नवंबर,2021 को पाकिस्तान मूल के उत्पादों की तस्करी का पता लगाया गया।
सामान की तस्करी और पकड़े जाने से बचने के लिए, उक्त खेपों को भेजने के लिए देश भर में व्यापारियों  के 87 विशेष नाम और पतों का इस्तेमाल किया गया, हालांकि सामान के थैले एक जैसे थे। असली दोषी का पता लगाने के लिए मामले में जांच जारी है, जिस पर छद्म प्राप्तकर्ताओं के अलग-अलग नाम और पतों का इस्तेमाल किए जाने का संदेह है।
उपभोक्ता कार्य, खाद्य एवं सार्वजनिक वितरण मंत्रालय
केंद्रीय उपभोक्ता मामले, खाद्य और सार्वजनिक वितरण मंत्री श्री रामविलास पासवान ने एकल प्लास्टिक उपयोग का उपयुक्त विकल्प खोजने के लिए विभिन्न हितधारकों के साथ बैठक की
(केंद्रीय उपभोक्ता मामले, खाद्य और सार्वजनिक वितरण मंत्री श्री रामविलास पासवान ने आज एकल प्लास्टिक का उपयुक्त विकल्प खोजने के लिए प्लास्टिक बोतल उद्योग के प्रमुख हितधारकों और विभिन्न मंत्रालयों के वरिष्ठ सरकारी अधिकारियों के साथ बैठक की। बैठक के दौरान शीशा, धातु, पेपर और प्राकृतिक पॉलिमर सहित प्लास्टिक के विभिन्न विकल्पों पर चर्चा की गई। मंत्रालय के वरिष्ठ आर्थिक सलाहकार ने प्लास्टिक से जुड़े विभिन्न खतरों के बारे में जानकारी दी। उन्होंने कहा कि सूक्ष्म प्लास्टिक मिट्टी और जल संसाधनों को दूषित करने के साथ-साथ जानवरों के ऊतकों को भी प्रभावित करता है। उन्होंने कहा कि यह वक्त की जरूरत है कि हमें प्लास्टिक का उपयुक्त विकल्प खोजना होगा।
केंद्रीय उपभोक्ता मामले, खाद्य और सार्वजनिक वितरण मंत्री श्री रामविलास पासवान ने कहा कि प्लास्टिक पर्यावरण को नुकसान पहुंचाने में एक प्रमुख भूमिका निभाता है और इससे मानव और पशुओं के स्वास्थ्य पर भी प्रतिकूल प्रभाव पड़ता है। श्री पासवान ने कहा कि गायों के पेट से कई किलोग्राम प्लास्टिक सामग्री निकल रही है। मुंबई के समुद्र तटों से और यमुना जैसी हमारी नदियों से भी प्लास्टिक एकत्र किया गया है। उन्होंने आगे कहा कि रिसाइक्लिंग एक स्थायी समाधान नहीं है और प्लास्टिक को प्रतिबंधित करना तथा इसका वैकल्पिक साधन खोजना ही एक स्थायी समाधान होगा। श्री पासवान ने इस बात पर जोर दिया कि इसके लिए एक विकल्प खोजने की आवश्यकता है, जो समान रूप से सस्ता और विश्वसनीय हो। उन्होंने कहा कि कागज की बोतल भी एक विकल्प नहीं है क्योंकि इसमें भी कुछ प्लास्टिक मिलाया जाता है।
श्री रामविलास पासवान ने बोतलबंद पानी के निर्माताओं को अगले तीन दिनों में वैकल्पिक पैकेजिंग समाधान के साथ आने और सभी निर्माताओं को 11 सितंबर तक अपने सुझाव भेजने को कहा। उन्होंने बताया कि कैबिनेट सचिव की अध्यक्षता में एक अंतर-मंत्रालय समिति का गठन किया गया है जो चरणबद्ध तरीके से एकल प्लास्टिक उपयोग पर प्रतिबंध लगाने के मामले को देखेगा। प्राप्त सुझावों को अंतर-मंत्रालय पैनल और प्रधानमंत्री कार्यालय  को भेजा जाएगा, जिसके बाद अंतिम निर्णय सरकार द्वारा लिया जाएगा।
बैठक के बाद मीडिया को संबोधित करते हुए श्री पासवान ने कहा कि प्रतिबंध रोजगार को प्रभावित नहीं करेगा क्योंकि प्लास्टिक का विकल्प रोजगार पैदा करेगा। रेल मंत्रालय जो 'रेल नीर’ ब्रांड के तहत बोतलबंद पानी की बिक्री करता है, वह बोतल को प्राकृतिक तरीके से गलने योग्य बनाने के लिए पॉलिमर सहित अन्य विकल्पों की तलाश कर रहा है।
बैठक के दौरान, वर्तमान में राष्ट्रीय और अंतर्राष्ट्रीय स्तर पर प्रतिबंधों सहित विभिन्न प्लास्टिक सामग्रियों की स्थिति पर चर्चा की गई। बैठक में भाग लेने वाले सभी प्रतिभागियों ने इस बात पर सहमति जताई कि नई पैकिंग सामग्रियों को विकसित करने तथा पर्यावरण प्रदूषण के खतरे से निपटने के लिए नए विकल्पों की आवश्यकता है। बैठक में उपभोक्ता मामले मंत्रालय के सचिव श्री अविनाश के श्रीवास्तव, भारतीय मानक ब्यूरो  के महानिदेशक, एफएसएसएआई, सीआईपीईटी, सीएसआईआर सहित बिसलेरी, किनले और पेप्सी कंपनी जैसे बड़े निजी हितधारकों और पर्यावरण एंव वन, जल शक्ति, पेट्रोलियम, रेल मंत्रालय के अधिकारियों ने भाग लिया।
|
स्वास्थ्य एवं परिवार कल्याण मंत्रालय
|
राष्ट्रव्यापी कोविड टीकाकरण के तहत अब तक 196.14 करोड़ से अधिक टीके लगाए जा चुके हैं
12-14 आयु वर्ग में 3.57 करोड़ से अधिक खुराकें लगाई गई
भारत में कोरोना के सक्रिय मामले 72,474 हैं
पिछले 24 घंटों में 12,899 नए मामले सामने आए
स्वस्थ होने की वर्तमान दर 98.62 प्रतिशत
साप्ताहिक सक्रिय मामलों की दर 2.50 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 196.14 करोड़  से अधिक हो गया। इस उपलब्धि को 2,53,09,999 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 3.57 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,04,08,271
|
|
दूसरी खुराक
|
|
1,00,55,706
|
|
प्रीकॉशन खुराक
|
|
55,21,277
|
|
अग्रिम पंक्ति के कर्मी
|
|
पहली खुराक
|
|
1,84,21,910
|
|
दूसरी खुराक
|
|
1,76,11,167
|
||
|
प्रीकॉशन खुराक
|
|
95,95,070
|
|
12-14 वर्ष आयु वर्ग
|
|
पहली खुराक
|
|
3,57,21,007
|
|
दूसरी खुराक
|
|
2,10,22,739
|
|
15-18 वर्ष आयु वर्ग
|
|
पहली खुराक
|
|
6,00,83,258
|
|
दूसरी खुराक
|
|
4,77,03,955
|
|
18-44 वर्ष आयु वर्ग
|
|
पहली खुराक
|
|
55,78,82,464
|
|
दूसरी खुराक
|
|
49,76,73,388
|
|
प्रीकॉशन खुराक
|
|
19,93,611
|
|
45-59 वर्ष आयु वर्ग
|
|
पहली खुराक
|
|
20,33,83,554
|
|
दूसरी खुराक
|
|
19,26,14,663
|
|
प्रीकॉशन खुराक
|
|
20,75,682
|
|
60 वर्ष से अधिक आयु वर्ग
|
|
पहली खुराक
|
|
12,72,03,059
|
|
दूसरी खुराक
|
|
12,02,56,475
|
|
प्रीकॉशन खुराक
|
|
2,22,61,551
|
|
प्रीकॉशन खुराक
|
||
|
4,14,47,191
|
|
कुल
|
|
|
|
1,96,14,88,807
भारत में सक्रिय मामले आज 72,474 हैं। सक्रिय मामले, कुल पॉजिटिव मामलों के 0.17 प्रतिशत हैं।
नतीजतन, भारत में स्वस्थ होने की दर 98.62 प्रतिशत है। पिछले 24 घंटों में 8,518 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,26,99,363 हो गई है।
बीते 24 घंटे में कोरोना के 12,899 नए मामले सामने आएं।
पिछले 24 घंटों में कुल 4,46,387 जांच की गई हैं। भारत ने अब तक कुल 85.78 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 2.50 प्रतिशत है और दैनिक रूप से पुष्टि वाले मामलों की दर 2.89 प्रतिशत है।